钦定古今图书集成/明伦汇编/氏族典/第376卷 > 董樾
## 钦定古今图书集成/明伦汇编/氏族典/第376卷 > 董樾

按《宁波府志》：“樾字子亨，登万历五年进士。值潞王出
阁，授编修，充讲读官，升修撰，迁广西参议，道中闻父
丧归。服阕，补贵州。时播州宣慰杨应龙不轨，廷议征
之，樾承檄监军，与都司林盛统兵前进，斩老军关，戮
守者四十馀人。出播难民男妇四万五千馀口，出帑
金赈之。随檄宣慰，给地恳种，流民遂安。顷之，改督学”
政，迁四川副使。将赴任，抵赤水行馆，遂卒，年五十八。
樾仪观修朗，淡于嗜好，自诸生时，已不畏强御。及扬
历外服，终不变其操焉。